pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทย ออกประกาศคลายล็อกให้แก่กลุ่มผู้โดยสารประเภทใดบ้าง ที่สามารถเดินทางเข้า-ออก ประเทศไทยได้ ตั้งแต่วันที่ 1 ก.ค.63 ??
วันเสาร์ที่ 4 กรกฎาคม 2563
สํานักงานการบินพลเรือนแห่งประเทศไทย ออกประกาศคลายล็อกให้แก่กลุ่มผู้โดยสารประเภทใดบ้าง ที่สามารถเดินทางเข้า-ออก ประเทศไทยได้ ตั้งแต่วันที่ 1 ก.ค.63 ??
กพท. ออกประกาศคลายล็อกให้แก่กลุ่มผู้โดยสารประเภทใดบ้าง ตั้งแต่วันที่ 1 ก.ค.63 ??
Q : สํานักงานการบินพลเรือนแห่งประเทศไทย ออกประกาศคลายล็อกให้แก่กลุ่มผู้โดยสารประเภทใดบ้าง ที่สามารถเดินทางเข้า-ออก ประเทศไทยได้ ตั้งแต่วันที่ 1 ก.ค.63 ??
(1) ผู้มีสัญชาติไทย
(2) ผู้มีเหตุยกเว้น หรือเป็นกรณีที่หัวหน้าผู้รับผิดชอบในการแก้ไขสถานการณ์ฉุกเฉินกําหนด อนุญาต หรือเชิญให้เข้ามาในราชอาณาจักรได้ตามความจําเป็น
(3) ผู้ไม่มีสัญชาติไทย ซึ่งเป็นคู่สมรส บิดามารดา หรือบุตรของผู้มีสัญชาติไทย
(4) ผู้ไม่มีสัญชาติไทย ซึ่งมีใบสําคัญถิ่นที่อยู่ในราชอาณาจักรหรือได้รับอนุญาตให้มีถิ่นที่อยู่ในราชอาณาจักร
(5) ผู้ไม่มีสัญชาติไทย ซึ่งมีใบอนุญาตทํางานหรือได้รับอนุญาตให้เข้ามาทํางานในราชอาณาจักรตามกฎหมาย ตลอดจนคู่สมรสหรือบุตรของบุคคลดังกล่าว
(6) ผู้ขนส่งสินค้าตามความจําเป็น แต่เมื่อเสร็จภารกิจแล้วให้กลับออกไปโดยเร็ว
(7) ผู้ควบคุมยานพาหนะหรือเจ้าหน้าที่ประจํายานพาหนะซึ่งจําเป็นต้องเดินทางเข้ามาตามภารกิจและมีกําหนดเวลาเดินทางออกนอกราชอาณาจักรชัดเจน
(8) ผู้ไม่มีสัญชาติไทย ซึ่งเป็นนักเรียนหรือนักศึกษาของสถานศึกษาในประเทศไทย ที่ทางการไทยรับรอง
(9) ผู้ไม่มีสัญชาติไทย ซึ่งมีความจําเป็นต้องเข้ามารับการตรวจรักษาพยาบาลในประเทศไทย แต่ต้องไม่เป็นกรณีเข้ามาเพื่อการรักษาพยาบาลโรค COVID–19
(10) บุคคลในคณะทูต คณะกงสุล องค์การระหว่างประเทศ หรือผู้แทนรัฐบาลหรือหน่วยงานของรัฐต่างประเทศซึ่งมาปฏิบัติงานในประเทศไทย
(11) ผู้ไม่มีสัญชาติไทย ซึ่งได้รับอนุญาตให้เดินทางเข้ามาในราชอาณาจักรตามข้อตกลงพิเศษ (special arrangement) กับต่างประเทศ
รัฐบาลไทย-ข่าวทำเนียบรัฐบาล-ยธ. ลงพื้นที่บูรณาการการอำนวยความยุติธรรมให้แก่ประชาชนในพื้นที่ จ.อุตรดิตถ์
วันจันทร์ที่ 25 ธันวาคม 2560
ยธ. ลงพื้นที่บูรณาการการอํานวยความยุติธรรมให้แก่ประชาชนในพื้นที่ จ.อุตรดิตถ์
พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม ได้มอบหมายให้พลตํารวจโท วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี พร้อมคณะ ลงพื้นที่จังหวัดอุตรดิตถ์
ในวันจันทร์ที่ ๒๕ ธันวาคม ๒๕๖๐ เวลา ๑๐.๐๐ น.
พลอากาศเอกประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
ได้มอบหมายให้พลตํารวจโท วรศักดิ์ นพสิทธิพร ผู้ช่วยรัฐมนตรีประจําสํานักนายกรัฐมนตรี พร้อมคณะ
ลงพื้นที่จังหวัดอุตรดิตถ์ เพื่อตรวจเยี่ยมการทํางานบูรณาการร่วมกัน
ระหว่างหน่วยงานสังกัดกระทรวงยุติธรรมและหน่วยงานในจังหวัดอุตรดิตถ์
ณ ศูนย์ดํารงธรรมจังหวัดอุตรดิตถ์
ต่อจากนั้น ได้ตรวจเยี่ยมศูนย์ยุติธรรมชุมชน เทศบาลตําบลพระเสด็จ
อําเภอลับแล จังหวัดอุตรดิตถ์ ซึ่งเป็นศูนย์ยุติธรรมชุมชนนําร่อง
จากศูนย์ยุติธรรมในจังหวัดอุตรดิตถ์ จํานวน ๗๙ แห่ง
ผู้ช่วยรัฐมนตรีประจําสํานักนายกรัฐมนตรี กล่าวว่า การลงพื้นที่จังหวัดอุตรดิตถ์ในครั้งนี้
เพื่อรับฟังผลดําเนินงานและแนวทางในการอํานวยความยุติธรรมให้แก่ประชาชน
ในพื้นที่จังหวัดอุตรดิตถ์ของหน่วยงานในสังกัดกระทรวงยุติธรมในการช่วยเหลือ
ประชาชนที่ได้รับความเดือดร้อน หรือไม่ได้รับความเป็นธรรมให้สามารถ
เข้าถึงความยุติธรรมได้สะดวก รวดเร็ว ทั่วถึงและเป็นธรรม
ตามแนวทางการดําเนินงานที่สอดคล้องกับยุทธศาสตร์กระทรวงยุติธรรม
๖ ด้านใน ๕ เรื่องสําคัญ คือ ๑.การอํานวยความยุติธรรม ๒.การลดความเหลื่อมล้ํา
๓. การขจัดความทุกข์ยาก ๔.การสร้างประชาสามัคคี และ๕.การคืนคนดีสู่สังคม
จากการลงพื้นที่ในครั้งนี้ พบว่า ประชาชนในพื้นที่ส่วนใหญ่มีปัญหาการไม่รู้กฎหมาย
ส่งผลให้ไม่สามารถเข้าถึงความยุติธรรม โดยที่ผ่านมากระทรวงยุติธรรม
โดยสํานักงานยุติธรรมจังหวัดอุตรดิตถ์ ได้บูรณาการร่วมกับศูนย์ดํารงธรรมจังหวัดอุตรดิตถ์
ในการให้ความรู้ด้านกฎหมาย การจัดส่งเจ้าหน้าที่มาประจํา ณ ศูนย์ดํารงธรรมจังหวัด
เพื่อให้บริการปรึกษาปัญหาด้านกฎหมาย การรับเรื่องร้องเรียน ร้องทุกข์
นอกจากนี้ ได้ขับเคลื่อนกลไกการดําเนินงานร่วมกับศูนย์ยุติธรรมชุมชน
และเครือข่ายยุติธรรมชุมชน เพื่อไกล่เกลี่ยข้อพิพาทในชุมชน
สําหรับการดําเนินงานของกระทรวงยุติธรรมในด้านการอํานวยความยุติธรรม
เพื่อลดความเหลื่อมล้ําในอนาคต จะมุ่งให้ประชาชนเข้าถึงความยุติธรรม
และเป็นเครือข่ายในการแก้ไขปัญหาความไม่เป็นธรรมที่เกิดขึ้น
โดยสร้างการรับรู้เกี่ยวกับเรื่องกฎหมายและกระบวนการยุติธรรม สิทธิและเสรีภาพ
รวมทั้งพัฒนาประชาชนให้เป็นเครือข่ายในการปกป้องตัวเองไม่ให้ตกเป็นเหยื่อ
และแก้ไขปัญหาความไม่เป็นธรรมในชุมชน ผ่านกลไกคณะกรรมการ
พัฒนาการบริหารงานยุติธรรมระดับจังหวัด (กพยจ.) สํานักงานยุติธรรมจังหวัด (สยจ.)
และศูนย์ยุติธรรมชุมชน (ศยช.) เพื่อนําไปสู่ความสงบเรียบร้อยในชุมชนและสังคม
อย่างมั่นคง มั่งคั่ง และยั่งยืนต่อไป
โอกาสนี้ ผู้ช่วยรัฐมนตรีประจําสํานักนายกรัฐมนตรี พร้อมคณะผู้บริหาร
กระทรวงดิจิทัลเพื่อเศรษฐกิจและสังคม ตรวจเยี่ยมการดําเนินงาน
จุดติดตั้งเน็ตประชารัฐบ้านทุ่งสวรรค์ อ.ลับแล จ.อุตรดิตถ์ อีกด้วย
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี และสำนักงานการบังคับคดี สำนักงานอัยการสูงสุด  ร่วมลงนามบันทึกความร่วมมือ ว่าด้วยการดำเนินการบังคับคดีอาญากับผู้ต้องโทษปรับ และการบังคับตามสัญญาประกั
วันพฤหัสบดีที่ 22 สิงหาคม 2562
กระทรวงยุติธรรม โดยกรมบังคับคดี และสํานักงานการบังคับคดี สํานักงานอัยการสูงสุด  ร่วมลงนามบันทึกความร่วมมือ ว่าด้วยการดําเนินการบังคับคดีอาญากับผู้ต้องโทษปรับ และการบังคับตามสัญญาประกั
กรมบังคับคดี และสํานักงานการบังคับคดี สํานักงานอัยการสูงสุด ร่วมลงนามบันทึกความร่วมมือ ว่าด้วยการดําเนินการบังคับคดีอาญากับผู้ต้องโทษปรับและการบังคับตามสัญญาประกัน
ในวันที่ ๒๒ สิงหาคม ๒๕๖๒ เวลา ๑๓.๓๐ น. กรมบังคับคดี และสํานักงานการบังคับคดี สํานักงานอัยการสูงสุด ร่วมลงนามบันทึกความร่วมมือว่าด้วยการดําเนินการบังคับคดีอาญากับผู้ต้องโทษปรับและการบังคับตามสัญญาประกัน โดยมีนางอรัญญา ทองน้ําตะโก อธิบดีกรมบังคับคดี และนายชาตรี สุวรรณิน อธิบดีอัยการ สํานักงานการบังคับคดี ร่วมลงนามบันทึกความร่วมมือ ณ ห้องประชุมคชสาร ๒ ชั้น ๓ อาคารกรมบังคับคดี
นางอรัญญา ทองน้ําตะโก อธิบดีกรมบังคับคดี กล่าวว่า กรมบังคับคดีมีอํานาจหน้าที่ในการยึด อายัด และจําหน่ายทรัพย์สินของลูกหนี้ตามคําพิพากษา รวมถึงผู้ต้องโทษปรับหรือผู้ประกันในกรณีผิดสัญญาประกันชั้นศาล การลงนามความร่วมมือระหว่างกรมบังคับคดี กับ สํานักงานการบังคับคดี สํานักงานอัยการสูงสุด ในครั้งนี้ จะเป็นการพัฒนาประสิทธิภาพในการปฏิบัติงาน เกี่ยวกับการบังคับคดีผู้ต้องโทษปรับและการบังคับตามสัญญาประกัน ให้เกิดความคล่องตัว และเป็นการประสานงานระหว่างหน่วยงานโดยการใช้ระบบอิเล็กทรอนิกส์ ทั้งในการส่งเอกสารประกอบการบังคับคดี การนัดหมายตั้งเรื่องบังคับคดีผ่านทางระบบจดหมายอิเล็กทรอนิกส์ รวมถึงความตกลงที่จะให้การสนับสนุนซึ่งกันและกันด้านวิชาการ บุคลากร หรืออื่น ๆ ตามความจําเป็น เพื่อให้คําปรึกษาแนะนําแลกเปลี่ยนความรู้และประสบการณ์ในการบังคับคดีเกี่ยวกับโทษปรับและการบังคับตามสัญญาประกัน โดยการยึด อายัด และจําหน่ายทรัพย์สิน ให้เป็นไปตามเจตนารมณ์ของกฎหมาย รวดเร็ว และมีประสิทธิภาพยิ่งขึ้น โดยกรมบังคับคดีจะได้มีคําสั่งให้บุคลากรในสังกัดถือปฏิบัติตามนัยแห่งบันทึกความร่วมมือฉบับนี้ เพื่อให้การดําเนินการบรรลุวัตถุประสงค์ต่อไป
รัฐบาลไทย-ข่าวทำเนียบรัฐบาล-สมอ.ร่วมเป็นเจ้าภาพจัดการประชุมร่วมด้านการรับรองระบบงานและการรับรองห้องปฏิบัติการ ระดับภูมิภาคเอเชียแปซิฟิก ประจำปี 2017
วันพฤหัสบดีที่ 1 มิถุนายน 2560
สมอ.ร่วมเป็นเจ้าภาพจัดการประชุมร่วมด้านการรับรองระบบงานและการรับรองห้องปฏิบัติการ ระดับภูมิภาคเอเชียแปซิฟิก ประจําปี 2017
สํานักงานมาตรฐานผลิตภัณฑ์อุตสาหกรรม ร่วมกับ กรมวิทยาศาสตร์การแพทย์ กรมวิทยาศาสตร์บริการ และสํานักงานมาตรฐานสินค้าเกษตรและอาหารแห่งชาติ เป็นภาพจัดการประชุม 2017 APLAC/PAC Joint Annual Meeting ระหว่างวันที่ 16-24 มิย 2560 ณ โรงแรมอินเตอร์คอนติเนนตัล
รัฐบาลไทย-ข่าวทำเนียบรัฐบาล-รมช.ลักษณ์ เปิดงานวันคล้ายวันสถาปนา มกอช.
วันพุธที่ 10 ตุลาคม 2561
รมช.ลักษณ์ เปิดงานวันคล้ายวันสถาปนา มกอช.
รมช.ลักษณ์ เปิดงานวันคล้ายวันสถาปนา มกอช. ขานรับนโยบายตลาดน้ําการผลิต มุ่งพัฒนาสินค้าเกษตรต้องมีคุณภาพ ปลอดภัย ได้มาตรฐาน และผ่านการรับรอง
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังงานวันคล้ายวันสถาปนาสํานักงานมาตรฐานสินค้าเกษตรและอาหารแห่งชาติ ครบรอบปีที่ 16 ว่า กระทรวงเกษตรฯ โดย สํานักงานมาตรฐานสินค้าเกษตรและอาหารแห่งชาติ (มกอช.) ได้ดําเนินการตามนโยบายรัฐบาล โดยเฉพาะแนวทางการขับเคลื่อนตลาดนําการผลิต ในฐานะที่ มกอช.เป็นหน่วยงานกลางในการขับเคลื่อนงานด้านมาตรฐาน จะบูรณาการกับหน่วยงานต่าง ๆ ที่เกี่ยวข้อง เพื่อร่วมกันหาแนวทางเพิ่มประสิทธิภาพและยกระดับมาตรฐานสินค้าเกษตร ทั้งด้านพืช ประมง และปศุสัตว์ ให้มีคุณภาพตามมาตรฐานสากล ลดปัญหาการกีดกันทางการค้า พร้อมผลักดันให้มีสินค้าเกษตรคุณภาพ ปลอดภัย ผ่านการรับรอง สามารถส่งออกได้มากยิ่งขึ้น
ทั้งนี้ มกอช. ได้กําหนดแนวทางการดําเนินงานในปี 2562 ในการขับเคลื่อนพัฒนาสินค้าเกษตร โดยใช้แนวทางตลาดนําการผลิต ซึ่งสินค้าเกษตรต้องมีคุณภาพ ปลอดภัย ได้มาตรฐาน และผ่านการรับรอง โดยมีแผนในการขับเคลื่อนการดําเนินงานที่สําคัญ ได้แก่ 1) การเร่งดําเนินการกําหนดมาตรฐานสินค้าให้ครอบคลุมและเร็วขึ้น เพื่อเสริมประสิทธิภาพและยกระดับมาตรฐานสินค้าเกษตรให้สอดคล้องกับสากล โดยเฉพาะมาตรฐานที่ส่งผลเชิงการค้า 2) สนับสนุนการตรวจสอบรับรองมาตรฐาน เช่น หลักการปฏิบัติทางการเกษตรที่ดี (Good Agricultural Practices : GAP) และมาตรฐานเกษตรอินทรีย์ (Organic) ให้เป็นที่ยอมรับจากประเทศคู่ค้า รวมถึงสร้างเครือข่ายหน่วยรับรอง (CB) และหน่วยตรวจ (IB) โดยให้ภาคเอกชน/สถานศึกษามีส่วนร่วมมากขึ้น และพัฒนาผู้ตรวจประเมินให้มีศักยภาพรองรับการถ่ายโอนภารกิจด้านการตรวจสอบรับรอง ซึ่งจะช่วยให้ระบบการตรวจรับรองสินค้าเกษตรขับเคลื่อนไปได้เร็วขึ้น และทันต่อความต้องการของตลาดทั้งในและต่างประเทศ 3) เดินหน้าเจรจาการค้าระหว่างประเทศในเวทีระดับต่าง ๆ ทั้งในระดับทวิภาคีและนานาชาติ กําหนดท่าทีที่เป็นประโยชน์ต่อสินค้าเกษตรไทย พร้อมรองรับมาตรการสุขอนามัยและสุขอนามัยพืชที่เข้มงวดขึ้น รวมถึงสถานการณ์การค้าระหว่างประเทศที่ขยายตัว เพื่ออํานวยความสะดวกให้การค้า-การส่งออกสินค้าเกษตรคล่องตัวมากยิ่งขึ้น 4) พัฒนาระบบอิเล็กทรอนิกส์มาใช้ในการออกใบอนุญาตผลิต ส่งออกและนําเข้า ให้มีความทันสมัยและรวดเร็วอย่างต่อเนื่อง รวมถึงนําเทคโนโลยีมาช่วยพัฒนาการจัดการข้อมูล Big Data ต่อไป
ด้าน นางสาวจูอะดี พงศ์มณีรัตน์ รักษาราชการแทนเลขาธิการ มกอช.กล่าวเพิ่มเติมว่า มกอช.พร้อมดําเนินการตามนโยบายของกระทรวงเกษตรและสหกรณ์ มุ่งสนับสนุนการทําต้นแบบ (Model) เพื่อส่งเสริมมาตรฐานสินค้าเกษตรร่วมกับหน่วยงานต่าง ๆ ในพื้นที่นําไปต่อยอดในการพัฒนาท้องถิ่น รวมทั้งส่งเสริมการนําระบบตรวจสอบย้อนกลับ หรือ QR Trace มาใช้ในการยกระดับสินค้าเกษตร สร้างความเชื่อมั่นแก่ผู้บริโภค เป็นการเพิ่มมูลค่าให้กับสินค้าเกษตร อีกทั้งยังเป็นการกระตุ้นให้เกษตรกรเข้าสู่ระบบมาตรฐาน ซึ่ง มกอช.จะดําเนินการควบคู่ไปกับงานด้านการมาตรฐาน เพื่อร่วมพัฒนาภาคการเกษตรของไทยให้มีความสามารถในการแข่งขัน เกษตรกรมีความกินดีอยู่ดี ประเทศไทยเป็นมหาอํานาจทางการเกษตร และจะผลักดันองค์กรไปสู่การเป็นผู้นําด้านการมาตรฐานในภูมิภาคเอเชียต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีระบุการเก็บเงินสมทบสำหรับผู้ประกันตนเพิ่มขึ้นจากเดิม เป็นเพียงการหารือ ยังไม่มีมาตรการดำเนินการใด ๆ  ยืนยันรัฐบาลไม่ต้องการสร้างความเดือดร้อนให้ใคร
วันอังคารที่ 24 ตุลาคม 2560
นายกรัฐมนตรีระบุการเก็บเงินสมทบสําหรับผู้ประกันตนเพิ่มขึ้นจากเดิม เป็นเพียงการหารือ ยังไม่มีมาตรการดําเนินการใด ๆ  ยืนยันรัฐบาลไม่ต้องการสร้างความเดือดร้อนให้ใคร
นายกรัฐมนตรีระบุการเก็บเงินสมทบสําหรับผู้ประกันตนเพิ่มขึ้นจากเดิม เป็นเพียงการหารือ ยังไม่มีมาตรการดําเนินการใด ๆ  ยืนยันรัฐบาลไม่ต้องการสร้างความเดือดร้อนให้ใคร
วันนี้ (24 ตุลาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงเรื่อง การรับฟังความคิดเห็นของประชาชนผู้ด้อยโอกาส ผู้พิการที่ไม่สะดวกรับเบี้ยประกันจากสํานักงานหลักประกันสุขภาพแห่งชาติ (สปสช.) และจากกองทุนประกันสังคมว่า คณะรัฐมนตรีเห็นชอบมอบหมายให้หน่วยงานที่เกี่ยวข้องร่างคําสั่ง ให้ผู้พิการสามารถเลือกรับเบี้ยประกันที่ใดที่หนึ่งได้ตามความสมัครใจ ทั้งนี้ จะใช้เวลา 1 ปี ในการทดลองเลือกรับเบี้ยประกันสําหรับผู้พิการ หากผู้พิการไม่สะดวก สามารถเปลี่ยนแปลงสถานที่รับประกันได้
ส่วนการเก็บเงินสมทบสําหรับผู้ประกันตนเพิ่มขึ้นจากเดิมนั้น นายกรัฐมนตรีกล่าวว่า ยังไม่มีมาตรการดําเนินการอะไรทั้งสิ้น เป็นเพียงการหารือเพื่อเตรียมกําหนดแผนงาน พร้อมกล่าวยืนยันว่ารัฐบาลไม่ต้องการสร้างความเดือดร้อนให้ใคร แต่ต้องการแก้ไขปัญหาให้กับประชาชน
------------------------------------------
รัฐบาลไทย-ข่าวทำเนียบรัฐบาล-ทส. เชิดชูเกียรติ สถานประกอบการและผลิตภัณฑ์ที่เป็นมิตรกับสิ่งแวดล้อม G – Green
วันจันทร์ที่ 5 กุมภาพันธ์ 2561
ทส. เชิดชูเกียรติ สถานประกอบการและผลิตภัณฑ์ที่เป็นมิตรกับสิ่งแวดล้อม G – Green
ทส. เชิดชูเกียรติ สถานประกอบการและผลิตภัณฑ์ที่เป็นมิตรกับสิ่งแวดล้อม G – Green
วันที่ 31 มกราคม 2561เวลา 09.30 น. กระทรวงทรัพยากรธรรมชาติและสิ่งแวดล้อม โดย กรมส่งเสริมคุณภาพสิ่งแวดล้อม จัดงานมอบรางวัลตราสัญลักษณ์ G – Green ระดับประเทศ เพื่อเชิดชูเกียรติและประกาศเกียรติคุณแก่สถานประกอบการ โอทอป โรงแรม และสํานักงานที่ผ่านเกณฑ์การประเมินที่เป็นมิตรกับสิ่งแวดล้อม และเผยแพร่ประชาสัมพันธ์โครงการและตราสัญลักษณ์ G – Green ให้เป็นที่รู้จักอย่างกว้างขวาง โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดงานและมอบโล่ตราสัญลักษณ์ G – Green (ระดับทอง) จํานวน 106 รางวัล ณ ห้องอารีย์สัมพันธ์ กรมส่งเสริมคุณภาพสิ่งแวดล้อม
การดําเนินโครงการด้านการส่งเสริมการผลิต การบริการ และการบริโภคที่เป็นมิตรกับสิ่งแวดล้อม (G – Green) ประกอบด้วย โครงการส่งเสริมการผลิตที่เป็นมิตรกับสิ่งแวดล้อม (Green Production) โครงการโรงแรมที่เป็นมิตรกับสิ่งแวดล้อม (Green Hotel) และโครงการสํานักงานสีเขียว (Green Office) โดยส่งเสริมสถานประกอบการ โอทอป โรงแรม และสํานักงาน ให้มีการปรับปรุง เปลี่ยนแปลงกระบวนการผลิต การบริการ และการบริโภค ให้มีการใช้ทรัพยากรอย่างคุ้มค่า และมีการจัดการสิ่งแวดล้อมควบคู่กับการจัดการของเสียหรือมลพิษ โดยการตรวจประเมินและให้คําแนะนําตามเกณฑ์ของ ทั้ง 3 โครงการ
นอกจากนี้ กรมส่งเสริมคุณภาพสิ่งแวดล้อม ได้ลงนามความร่วมมือ “โครงการส่งเสริม สนับสนุน และพัฒนาสถานประกอบการที่เป็นมิตรกับสิ่งแวดล้อม กลุ่มอุตสาหกรรมท่องเที่ยว” ร่วมกับ องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน (องค์การมหาชน) ธนาคารพัฒนาวิสาหกิจขนาดกลางและขนาดย่อมแห่งประเทศไทย และการไฟฟ้าฝ่ายผลิตแห่งประเทศไทย เพื่อร่วมมือกัน ส่งเสริม สนับสนุน และพัฒนาศักยภาพสถานประกอบการเพื่อการจัดการสิ่งแวดล้อมและพลังงานที่เป็นมิตรกับสิ่งแวดล้อม มุ่งเป้าหมายการพัฒนาที่ยั่งยืนให้แก่กลุ่มผู้ประกอบการในภาคอุตสาหกรรมท่องเที่ยวและบริการ ตามแนวนโยบายยุทธศาสตร์ชาติ ระยะ 20 ปี ของรัฐบาล ด้านการสร้างการเติบโตบนคุณภาพชีวิตที่เป็นมิตรกับสิ่งแวดล้อม และเพื่อสร้างมูลค่าเพิ่มเศรษฐกิจให้กับประเทศ
รัฐบาลไทย-​“พาณิชย์” ตั้ง “ตู้พาณิชย์ปันสุข” หน้ากระทรวงฯ ช่วยเหลือประชาชนผู้มีรายได้น้อย [กระทรวงพาณิชย์]
วันพฤหัสบดีที่ 14 พฤษภาคม 2563
​“พาณิชย์” ตั้ง “ตู้พาณิชย์ปันสุข” หน้ากระทรวงฯ ช่วยเหลือประชาชนผู้มีรายได้น้อย [กระทรวงพาณิชย์]
​“พาณิชย์” ตั้ง “ตู้พาณิชย์ปันสุข” หน้ากระทรวงฯ ช่วยเหลือประชาชนผู้มีรายได้น้อย
“พาณิชย์” ทําการตั้ง “ตู้พาณิชย์ปันสุข” ด้านหน้ากระทรวงฯ นําสินค้าอุปโภคบริโภคใส่ตู้ เพื่อช่วยเหลือประชาชนผู้มีรายได้น้อยเข้าถึงการบริโภคสินค้าที่จําเป็น พร้อมเปิดโอกาสให้ข้าราชการ ผู้ที่มีกําลัง ร่วมแบ่งปัน
นายบุญยฤทธิ์ กัลยาณมิตร ปลัดกระทรวงพาณิชย์ เปิดเผยว่า กระทรวงพาณิชย์ได้เปิด “ตู้พาณิชย์ปันสุข” หน้ากระทรวงพาณิชย์ เพื่อร่วมแบ่งปันสินค้าอุปโภคบริโภคที่จําเป็นในชีวิตประจําวัน ให้กับประชาชนผู้มีรายได้น้อย ที่อยู่ในพื้นที่รอบกระทรวงพาณิชย์ และใกล้เคียง ได้มีโอกาสรับการแบ่งปันจากกระทรวงพาณิชย์ ซึ่งจะช่วยลดภาระค่าครองชีพในช่วงการแพร่ระบาดของไวรัสโควิด-19 ที่ประชาชนต้องเพิ่มระยะห่างทางสังคม และการขับเคลื่อนเศรษฐกิจที่ยังไม่เข้าสู่ภาวะปกติ ทําให้ประชาชนบางกลุ่มมีรายได้ลดลง
ทั้งนี้ กระทรวงพาณิชย์ยังได้เปิดโอกาสให้ข้าราชการ และประชาชน ที่มีกําลัง และต้องการที่จะแบ่งปัน สามารถนําสินค้าเข้าไปใส่ไว้ในตู้พาณิชย์ปันสุข เพื่อร่วมกันแบ่งปันได้ด้วย
“กระทรวงพาณิชย์ได้เห็นถึงความสําคัญของการแบ่งปัน และต้องการช่วยเหลือสังคม จึงได้เปิดตู้พาณิชย์ปันสุข เพื่อเป็นอีกหนึ่งทางเลือกในการบริโภคสินค้าให้กับประชาชนผู้มีรายได้น้อย และแม้จะเป็นเพียงส่วนเล็กๆ แต่กระทรวงพาณิชย์มีความตั้งใจที่จะช่วยเหลือประชาชน โดยขอให้หยิบแต่พอดี ซึ่งได้จํากัดไว้คนละ 3-4 ชิ้น เพื่อให้คนข้างหลังได้มีโอกาสได้รับสินค้า”นายบุณยฤทธิ์กล่าว
>>>ติดตามข่าวสารพาณิชย์แบบฉับไว ส่งตรงถึงมือถือได้ที่http://line.me/ti/p/%40uld0329i
>>>ติดตามข่าวสารพาณิชย์ ผ่านทวิตเตอร์https://twitter.com/CNAOnlineTwit
รัฐบาลไทย-ข่าวทำเนียบรัฐบาล-กระทรวงเกษตรฯ เตรียมความพร้อมปฏิบัติการฝนหลวงเพื่อช่วยเหลือภัยแล้ง
วันพุธที่ 1 กุมภาพันธ์ 2560
กระทรวงเกษตรฯ เตรียมความพร้อมปฏิบัติการฝนหลวงเพื่อช่วยเหลือภัยแล้ง
กระทรวงเกษตรและสหกรณ์ เตรียมความพร้อมปฏิบัติการฝนหลวงเพื่อช่วยเหลือภัยแล้ง และการเตรียมความพร้อมด้านการเกษตร
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ ได้เตรียมมาตรการในการช่วยเหลือภัยแล้ง ทั้งในเรื่องของการปฏิบัติการฝนหลวงในพื้นที่ประสบภัยแล้ง และการเตรียมความพร้อมด้านการเกษตร ซึ่งกระทรวงเกษตรและสหกรณ์ โดยกรมฝนหลวงและการบินเกษตรมีเป้าหมายในการดําเนินการ ได้แก่ 1) การปฏิบัติการฝนหลวงเพื่อเติมน้ําในเขื่อนหรืออ่างเก็บน้ํา 2) การปฏิบัติการฝนหลวงในพื้นที่เกษตรกรรมที่ประสบภัยแล้งหรือคาดว่าจะประสบภัยแล้ง และ 3) การเตรียมความพร้อมสําหรับการช่วยเหลือไฟป่า เพื่อเพิ่มความชุ่มชื่นในพื้นที่ป่า ซึ่งมีเป้าหมายดําเนินการในพื้นที่ภาคเหนือ
“สําหรับการปฏิบัติการฝนหลวงในการช่วยเหลือภัยแล้ง มีพื้นที่เป้าหมาย คือ พื้นที่ภาคอีสาน จํานวน 5 เขื่อน ได้แก่ เขื่อนลํานําลอง เขื่อนลําตะคอง เขื่อนพระเพลิง เขื่อนมูลบล และเขื่อนลําแซะ ภาคกลาง เขื่อนวชิราลงกรณ์ และเขื่อนศรีนครินทร์ และในพื้นที่ภาคใต้ จะมีการเฝ้าระวังที่เขื่อนบางลาง ซึ่งขณะนี้ กรมฝนหลวงฯ อยู่ในระหว่างเตรียมความพร้อมของเครื่องบิน รวมทั้งการทบทวนและฝึกซ้อมนักบิน อย่างไรก็ตาม กรมฝนหลวงฯ มีเครื่องบินที่พร้อมปฏิบัติการในขณะนี้ จํานวน 4 ลํา และหลังจากวันที่ 10 ก.พ. 60 เป็นต้นไป จะเพิ่มเติมเครื่องบินเข้าไปอีก เพื่อให้มีความพร้อมอย่างเต็มประสิทธิภาพ สําหรับปฏิบัติการทุกภารกิจทั้งแต่เดือนมีนาคมเป็นต้นไป” พลเอก ฉัตรชัย กล่าว
ทั้งนี้ การเตรียมความพร้อมเพื่อลดความเสี่ยงจากภัยแล้งในด้านการเกษตร ได้เสนอ ครม. เมื่อวันที่ 24 ม.ค. 60 ซึ่งกระทรวงเกษตรฯ ได้เตรียมดําเนินการในเรื่องการจัดสรรน้ํา และแผนการเพาะปลูกพืชฤดูแล้งด้วย โดยมีมาตรการทั้งหมด 6 มาตรการ 29 โครงการ ได้แก่ 1) มาตรการส่งเสริมความรู้เพื่อลดความเสี่ยงจากภัยแล้ง จํานวน 7 โครงการ 2) มาตรการเพิ่มประสิทธิภาพการใช้น้ําเพื่อการเกษตร จํานวน 5 โครงการ 3) มาตรการเพื่อปริมาณน้ําต้นทุน จํานวน 8 โครงการ 4) มาตรการฟื้นฟูและพัฒนาพื้นที่เกษตรที่ประสบภัย จํานวน 7 โครงการ 5) มาตรการสร้างการรับรู้และประชาสัมพันธ์ จํานวน 2 โครงการ และ 6) มาตรการจัดทําแผนชุมชนเพื่อบรรเทาผลกระทบจากภัยแล้ง โดยได้ดําเนินมาตรการโดยใช้งบปกติและเสนอของบกลาง จํานวน 2,197 ล้านบาท
นายสุรสีห์ กิตติมณฑล อธิบดีกรมฝนหลวงและการบินเกษตร กล่าวเพิ่มเติมว่า กรมฝนหลวงและการบินเกษตรได้มีหน่วยปฏิบัติการเคลื่อนที่เร็ว โดยขณะนี้มี 2 หน่วย ได้แก่ จ.นครสวรรค์ และ จ.นครราชสีมา โดยได้มีการติดตามสภาพอากาศเป็นรายสัปดาห์และขึ้นปฏิบัติการโดยใช้การรายงานสภาพอากาศรายวันด้วย หลังจากวันที่ 10 ก.พ. 60 จะเพิ่มหน่วยปฏิบัติการเป็น 3 หน่วยปฏิบัติการ และตั้งแต่วันที่ 22 ก.พ. 60 เราก็จะพร้อมทั้งหมด 7 หน่วยปฏิบัติการ และจะเปิดปฏิบัติการฝนหลวงตั้งแต่เดือนมีนาคม ทั้งนี้ ยังได้ขอรับการสนับสนุนจากกองทัพอากาศอีก 3 หน่วยปฏิบัติการ รวมเป็นทั้งสิ้น 10 หน่วยปฏิบัติประจําปีที่จะพร้อมดําเนินการต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-อาเซียนและบวกสาม พร้อมร่วมกันรับมือโควิด-19 ใช้กลไกที่มีอยู่ให้เกิดประสิทธิภาพสูงสุด
วันอังคารที่ 14 เมษายน 2563
อาเซียนและบวกสาม พร้อมร่วมกันรับมือโควิด-19 ใช้กลไกที่มีอยู่ให้เกิดประสิทธิภาพสูงสุด
​พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมประชุมสุดยอดอาเซียนบวกสาม สมัยพิเศษ
วันนี้ (14 เมษายน 2563) เวลา 14.00 น. ณ ห้อง PMOC ชั้น 2 ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมประชุมสุดยอดอาเซียนบวกสาม สมัยพิเศษ ว่าด้วยการแพร่ระบาดของโรคติดเชื้อไวรัสโคโรนา 2019 (โควิด-19) ผ่านระบบการประชุมทางไกล ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีร่วมกับผู้นําอาเซียนชื่นชมการดําเนินการต่อสถานการณ์โควิด-19 กับผู้นําประเทศบวกสาม ที่สามารถลดจํานวนผู้ติดเชื้อและผู้เสียชีวิตลงอย่างเห็นได้ชัด โดยผู้นําทั้งหมดเห็นพ้องว่า สถานการณ์โควิด-19 ถือเป็นวิกฤตการณ์ของโลกที่ส่งผลอย่างยิ่งต่อทุกภาคส่วนในสังคม
ทั้งนี้ ในการกล่าวถ้อยแถลงของนายกรัฐมนตรีได้กล่าวเสนอแนวทางสําคัญ 3 แนวทาง ดังนี้
1. จัดตั้ง “กองทุนอาเซียนเพื่อรับมือกับสถานการณ์โควิด-19” โดยจัดสรรเงินที่มีอยู่แล้ว จากกองทุนเพื่อการพัฒนาอาเซียน กองทุนความร่วมมือกับจีน ญี่ปุน เกาหลีใต้ และอาเซียนบวกสาม หรือเท่าที่สามารถตกลงกันได้ เพื่อรองรับผลกระทบ ทั้งในระยะสั้น ในการเป็นทุนสําหรับจัดซื้อชุดตรวจ อุปกรณ์ป้องกันส่วนบุคคล และอุปกรณ์ทางการแพทย์ที่ยังขาดแคลนให้กับบุคลากรทางการแพทย์ และในระยะยาว เพื่อสนับสนุนการศึกษาวิจัยเพื่อคิดค้นวัคซีน และยา
2. ใช้ประโยชน์จากกลไกความร่วมมืออาเซียนบวกสาม ให้เกิดประสิทธิภาพสูงสุด และเสนอให้ใช้ประโยชน์จากกลไกความร่วมมือด้านสาธารณสุขที่มีอยู่แล้ว ร่วมกับการใช้ข้อมูลขนาดใหญ่ (Big Data) และใช้เทคโนโลยีสารสนเทศ ในการผลิตนวัตกรรมเพื่อป้องกันและรับมือการแพร่ระบาด และความท้าทายอื่นๆ ในอนาคต
โอกาสนี้ นายกรัฐมนตรียังเสนอให้สํานักเลขาธิการอาเซียนและสํานักเลขาธิการความร่วมมือไตรภาคี (TCS) รวบรวมและแลกเปลี่ยนข้อมูลด้านนโยบายและมาตรการของแต่ละประเทศ รวมทั้งใช้ประโยชน์จากมาตรการริเริ่มเชียงใหม่พหุภาคี (CMIM) เพื่อบรรเทาผลกระทบและสร้างเสถียรภาพทางเศรษฐกิจและการเงินในภูมิภาค ในกรณีที่จําเป็น
3. ส่งเสริมทักษะความเข้าใจและการใช้เทคโนโลยีดิจิทัลในมิติต่าง ๆ ซึ่งเป็นประเด็นที่ผู้นําอาเซียนบวกสามเห็นพ้องในปีที่ผ่านมา ทั้งการศึกษา การติดต่อสื่อสาร และการค้าการลงทุน พร้อมเร่งใช้เศรษฐกิจดิจิทัล เทคโนโลยีใหม่ๆ และพาณิชย์อิเล็กทรอนิกส์ เพื่อช่วยเหลือภาคธุรกิจ โดยเฉพาะผู้ประกอบการ MSMEs รวมทั้งส่งเสริมความร่วมมือเพื่อลดผลกระทบจากข่าวปลอม
โดยในตอนท้าย นายกรัฐมนตรีกล่าวว่า ความเป็นหุ้นส่วนที่แน่นแฟ้น และการพัฒนาที่ยั่งยืนในทุกมิติ จะช่วยให้เราเอาชนะวิกฤตนี้ไปได้ โดยไทยพร้อมร่วมมือภายใต้กรอบอาเซียนบวกสามอย่างเต็มที่ ให้ทุกประเทศในภูมิภาคสามารถฟื้นตัวและก้าวไปข้างหน้าได้อย่างเข้มแข็งและมั่นคง เป็นพลังสําคัญในการขับเคลื่อนเศรษฐกิจและสังคมของโลกนี้ต่อไป เราจะเอาชนะวิกฤตครั้งนี้ไปด้วยกัน
*************************
รัฐบาลไทย-ข่าวทำเนียบรัฐบาล-องคมนตรี เปิดห้องปฏิบัติการตรวจหาเชื้อไวรัสโคโรนา 2019 ที่รพร.สว่างแดนดิน แห่งแรกของรพร.
วันจันทร์ที่ 27 กรกฎาคม 2563
องคมนตรี เปิดห้องปฏิบัติการตรวจหาเชื้อไวรัสโคโรนา 2019 ที่รพร.สว่างแดนดิน แห่งแรกของรพร.
องคมนตรีเปิดห้องปฏิบัติการตรวจหาเชื้อไวรัสโคโรนา 2019 โรงพยาบาลสมเด็จพระยุพราชสว่างแดนดิน จ.สกลนคร เป็นแห่งแรกของโรงพยาบาลสมเด็จพระยุพราช (รพร.) ตรวจวินิจฉัยโรคติดเชื้อไวรัสโคโรนา 2019 ตามมาตรฐานกรมวิทยาศาสตร์การแพทย์ เพิ่มประสิทธิภาพการตรวจรักษา
องคมนตรีเปิดห้องปฏิบัติการตรวจหาเชื้อไวรัสโคโรนา 2019 โรงพยาบาลสมเด็จพระยุพราชสว่างแดนดิน จังหวัดสกลนคร เป็นแห่งแรกของโรงพยาบาลสมเด็จพระยุพราช (รพร.) ตรวจวินิจฉัยโรคติดเชื้อไวรัสโคโรนา 2019 ตามมาตรฐานกรมวิทยาศาสตร์การแพทย์ เพิ่มประสิทธิภาพการตรวจรักษาโรคโควิด 19 ครบวงจร
นายแพทย์ณรงค์ สายวงศ์ รองปลัดกระทรวงสาธารณสุข ให้สัมภาษณ์ภายหลังพิธีเปิดห้องปฏิบัติการตรวจหาเชื้อไวรัสโคโรนา 2019 โรงพยาบาลสมเด็จพระยุพราชสว่างแดนดิน จังหวัดสกลนคร โดยมีพลเอกกัมปนาท รุดดิษฐ์ องคมนตรี ในฐานะกรรมการมูลนิธิโรงพยาบาลสมเด็จพระยุพราช และประธานกรรมการสถาบันที่ปรึกษาการบริหารระบบคุณภาพโรงพยาบาล เป็นประธานในพิธี ว่า กระทรวงสาธารณสุข มีนโยบายให้มีห้องปฏิบัติการตรวจหาเชื้อไวรัสโคโรนา 2019 ในทุกจังหวัดทั่วประเทศ ได้จัดทําโครงการ 1 จังหวัด 1 แล็บ 100 ห้องปฏิบัติการ โรงพยาบาลสมเด็จพระยุพราชสว่างแดนดิน จังหวัดสกลนคร จึงได้จัดตั้งห้องปฏิบัติการตรวจหาเชื้อไวรัสโคโรนา 2019 (โควิด 19) เพิ่มศักยภาพการตรวจคัดกรองในพื้นที่ภาคอีสานตอนบน ซึ่งขณะนี้ ตรวจได้ที่ศูนย์วิทยาศาสตร์การแพทย์ที่ 8 จังหวัดอุดรธานี และโรงพยาบาลศูนย์อุดรธานี ช่วยให้ประชาชนเข้าถึงบริการตรวจคัดกรอง สามารถค้นหาผู้ติดเชื้อ จํากัดวงการระบาดได้อย่างรวดเร็ว รวมทั้งมีความพร้อมด้านการรักษาพยาบาลผู้ป่วยโรคโควิด 19 มีห้องความดันลบพร้อมรับผู้ป่วยหนัก 6 เตียง และเตียงรับผู้ป่วยที่มีอาการไม่รุนแรง 50 เตียง พร้อมครุภัณฑ์ทางการแพทย์ เวชภัณฑ์ และอุปกรณ์ป้องกันการติดเชื้อ
สําหรับห้องปฏิบัติการตรวจหาเชื้อไวรัสโคโรนา 2019 โรงพยาบาลสมเด็จพระยุพราชสว่างแดนดิน เป็นห้องปฏิบัติการต้นแบบแห่งแรกของโรงพยาบาลสมเด็จพระยุพราช และโรงพยาบาลชุมชนของกระทรวงสาธารณสุข เพื่อสนองพระบรมราโชบายในการดูแลสุขภาพพสกนิกรด้วยคุณภาพและอย่างทั่วถึงจากโรคระบาดในครั้งนี้ มีเครื่องมือประสิทธิภาพสูงที่ใช้ในการตรวจหาเชื้อโรคโควิด 19 ทราบผลได้ภายใน 3-5 ชั่วโมง ด้วยวิธี Real-time RT PCR ซึ่งเป็นวิธีการตรวจที่ได้มาตรฐาน ผ่านการทดสอบความชํานาญเพื่อการรับรองมาตรฐานทางห้องปฏิบัติการจากกรมวิทยาศาสตร์การแพทย์ โดยได้รับการสนับสนุนงบประมาณจากมูลนิธิโรงพยาบาลสมเด็จพระยุพราช และกรมควบคุมโรคสนับสนุนเครื่องตรวจหาไวรัส รวมทั้งมูลนิธิโรงพยาบาลสมเด็จพระยุพราช สาขาสว่างแดนดิน ภาคเอกชนและประชาชน ร่วมบริจาคเงินสมทบการปรับปรุงห้องปฏิบัติการและจัดหาครุภัณฑ์ทางการแพทย์ และวางแผนขยายบริการให้กับโรงพยาบาลอื่น ๆ ในการตรวจวินิจฉัยโรคจากไวรัสเอชไอวี ตับอักเสบ มะเร็งปากมดลูก ซึ่งพบมากในพื้นที่อีสานตอนบน เพื่อให้การดูแลประชาชนอย่างครบวงจร
ทั้งนี้ โรงพยาบาลสมเด็จพระยุพราชสว่างแดนดิน เป็นโรงพยาบาลทั่วไปขนาดเล็ก และเป็น 1 ใน 21 โรงพยาบาลสมเด็จพระยุพราช ภายใต้การกํากับของกระทรวงสาธารณสุข และการสนับสนุนจากมูลนิธิโรงพยาบาลสมเด็จพระยุพราช ทําให้ห้องปฏิบัติการนี้ ดําเนินการได้อย่างมีประสิทธิภาพ และเกิดประโยชน์ต่อสุขภาพของประชาชน